El millor insecticida natural, orenetes, falciots i ballesters\n1 HORA 30 MINUTS APROX.\nExplicació de les següents espècies: oreneta vulgar, oreneta cuablanca, falciot i ballester.\nContingut: Breu introducció del Cos d'Agents Rurals. Explicació de les següents espècies: Oreneta vulgar, oreneta cuablanca, falciot i ballester.\nPrincipals amenaces. Què podem fer nosaltres per ajudar aquestes espècies. Què és el Centre de Recuperació de Fauna Salvatge de Torreferrussa, qui són i què fan. Per què orenetes, falciots i ballesters són el millor insecticida natural.\nMetodologia: Projecció d'un vídeo sobre orenetes, falciots i ballesters. Xerrada participativa acompanyada d'una presentació Power Point. Projecció d'un vídeo sobre el Centre de Recuperació de Fauna Salvatge de Torreferrussa.\nRecursos necessaris: Un ordinador i altaveus. Un canó de projecció. Una sala adient pel nombre d'alumnes. Presència del/de la professor/a responsable durant la xerrada. Fotocòpies de fitxes.\nActivitat adreçada a alumnes del Cicle Superior de Primària.\nA càrrec d'EDUCAR - Programa de sensibilització i educació ambiental del Cos d'Agents Rurals.


Mostra itinerant d'alternatives energètiques | La Fàbrica del Sol | Ajuntament de Barcelona\nMostra itinerant d'alternatives energètiques\nEl passat 3 de juliol de 2013 La Fàbrica del Sol va organitzar la Mostra itinerant d'alternatives energètiques que va comptar amb la presencia d'una dotzena de projectes d'innovació, eficiència i gestió col·lectiva d'energia.\nEls projectes es van presentar a través de taules temàtiques:\nIniciatives ciutadanes per un nou model d'energia\nUn projecte obert i inclusiu que tracta l'energia des d'una dimensió comunitària, a partir d'una visió holística i el treball en xarxa de veïnes i entitats interessades. Amb la participació d'Ecounion, Barcelona en transició, Xarxa Comunitària La Verneda Sant Martí, UAB, Agenda 21, Espai Ambiental, Agencia de la Energia, Raons Públiques, Ampa Escola La Pau, Biciclot, Música Zero.\nCampanya desobediència Solar\nUna eina de micro-participació ciutadana en plantes de generació fotovoltaica sobre teulat a través instal·lacions lligades al consum d'energia. El projecte està impulsat per Ecooo, una empresa sense ànim de lucre especialitzada en la participació ciutadana en projectes d'energies renovables i en la difusió de la sobirania, estalvi i eficiència energètica.\nUna entitat integrada per més de 150 organitzacions de diversos àmbits i prop d'un miler d'activistes de tot l'Estat espanyol. Els objectius de la plataforma és fer pressió al govern per frenar normatives que atempten contra el desenvolupament de les Energies Renovables i difondre als mitjans de comunicació la nova cultura de l'energia.\nEines per al consum d'energia neta\nSEBA presenta Rènting Solar, un projecte que promou el lloguer d'una instal·lació fotovoltaica per a generar la pròpia energia elèctrica. L'associació, nascuda el 1989, gestiona avui 350 instal·lacions fotovoltaiques autònomes entre Catalunya, Aragó i Balears, incloent-hi les micro-xarxes agrupant usuaris que comparteixen infraestructures de generació, transport i acumulació.\nLa primera cooperativa de producció i consum d'energia verda certificada de l'Estat. L'objectiu que té és reunir milers de persones amb el desig de canviar el model energètic actual i treballar junts per assolir un model 100% renovable. Avui presenten la planta de biogàs de 500 kW de Torregrossa, amb la que es produirà 3500 Mwh/any, l'equivalent al consum de 1100 habitatges.\nLes atxes (van absentar-se)\nUna cooperativa de serveis d'estalvi energètic basada en el consum de calor. Ofereixen als clients i socis poder disposar d'una caldera de biomassa en base a un contracte que contempla les Kcal consumides i facilita la caldera més adient segons les Kcal al mes que consumeixis.\nAutoconsum i autosuficiència solar\nUna cooperativa especialitzada en l'elaboració i l'execució de projectes d'energies renovables, tant pel que fa a la generació com a la distribució i gestió del consum. L'equip d'Azimut 360 té més de 15 anys d'experiència en l'àmbit de les instal·lacions fotovoltaiques connectades a xarxa i en els sistemes autònoms d'electrificació rural.\nUna empresa especialitzada en el camp de l'eficiència energètica i l'energia solar, presenta el projecte del Restaurant Lasal del Varador de Mataró, el primer projecte que s'ha executat sense cap mena d'ajuda, prima ni subvenció que ha aconseguit reduir un 40% la factura elèctrica del comerç.\nDes de 1999 la cooperativa ofereix serveis d'enginyeria, consultoria i recerca, promovent solucions innovadores que permeten reduir l'impacte associat al consum d'energia.\nProjectes amb fonts d'energies renovables alternatives a la solar\nPretén dissenyar un miniaerogenerador eòlic d'eix vertical, que per les seves característiques (poc soroll, mínimes vibracions, eficiència i fàcil integració) sigui adient per ser instal·lat en edificis urbans. El disseny es desenvoluparà en col·laboració amb l'Escola Elisava, Ficosa i les instal·lacions de l'Ateneu de Fabricació Fab Lab de Les Corts.\nEl projecte Viure de l'aire del cel proposa la instal·lació d'un aerogenerador de propietat compartida, que permeti generar electricitat neta i verda, tot fent possible la solidaritat entre les persones que viuen a zones urbanes i les que viuen a zones rurals. Actualment el projecte està en fase d'autorització administrativa.\nMinihidràulica de la Trinitat\nATLL gestiona la generació d'energia elèctrica de l'Estació Distribuidora de la Trinitat, aprofitant els recursos energètics de l'aigua potable subministrada a l'Entitat Metropolitana de Barcelona, concretament l'aigua provinent del Ter i potabilitzada a l'ETAP del Ter (Cardedeu).\nL'activitat s'emmarcava dins la Setmana Europea de l'Energia Sostenible i, juntament amb la resta d'activitats organitzades des de l'equipament, ha servit per contribuir a teixir una xarxa de coresponsabilitat entre tècnics i ciutadania i per donar eines pràctiques per treballar cap a una nova cultura de l'energia.


El dia després dels socialistes d'Alzira - Levante-EMV\nEl dia després dels socialistes d'Alzira\npresident pspv-psoe d'alzira 06.06.2020 | 18:30\nSom conscients que davant la magnitud de la situació tot resultarà poc, però no escatimarem ni en ganes ni esforços per a contribuir al restabliment de l'activitat social i econòmica de Alzira. Tractem d'estar a l'altura d'una situació que ens ha sobrepassat a tots,\nEls socialistes, com a membres del govern progressista que som, no volem que cap família quede tocada per la pandèmia, per això s'han destinat vora 1,7 milions d'euros al pla ASISTE, mesures aplicades per l'Ajuntament d'Alzira des de l'inici de la crisi per a fer front a la Covid 19 tant des del punt de vista social, sanitari com tributari per a les persones i empreses. També s'ha creat "Som Alzira", un Fons Social d'Emergència per a adquisició d'aliments bàsics i frescos mitjançant bons de compra per a les famílies en els supermercats. Fons iniciat amb les aportacions econòmiques dels grups polítics, govern i oposició, que suposen 12.500 euros, a les que per mitjà del compte bancari de Caixa Popular ES09 3159 0054 2426 9480 2923 es poden realitzar aportacions individuals i voluntàries per part d'empreses i particulars.\nNo hem obviat les mesures econòmiques i no es passarà el rebut de cap impost fins al 15 de juny, a més, s'activa una subvenció de 300 euros per a cada negoci alzireny afectat, amb la finalitat d'ajudar a la seua reactivació. A més, com a membre de l'equip de govern, i com a responsable de la regidoria d'Esports, cal recordar que s'ha acordat retornar els mesos pagats i no gaudits en les instal·lacions esportives a totes i tots els usuaris. També, i pel que respecta a bars i terrasses, s'ha aprovat que no pagaran la taxa d'ocupació com a mínim fins a final d'any.\nQuant a matèria laboral s'ha creat un nou Pla d'ocupació social Covid-19, amb perspectiva de contractació per part de l'Ajuntament, prioritàriament de persones sense ingressos i aturats. I sobre tot, com a govern responsable, totes les ajudes de Diputació i Generalitat destinades a inversions s'utilitzaran per a pal·liar els efectes de la pandèmia.\nPasseig íntim a la Xina en 100 dies.\nEl paper de l'atenció primària durant la crisi sanitària.


Entrevista a Jordi Figueras de PLASFOC | Clúster de Seguretat Contra Incendis\nCal fer una tasca important de prescripció, per a fer unes instal·lacions segures i adequades a les exigències del projecte.\nI sobretot, cal treballar per a conscienciar que el manteniment és necessari. És una qüestió de seguretat.\nQuin és el càrrec que ocupes en la teva empresa i quina és la teva trajectòria dins del sector?\nSóc el fundador i CEO de Plasfoc.\nFa més de 30 anys que sóc empresari. La meva trajectòria, sempre ha estat marcada per la cerca de nous reptes basats en l’especialització i fonamentats en la qualitat i la innovació.\nHe viscut la protecció passiva des dels inicis quan amb prou feines es començava a parlar d’això, quan les aplicacions principals eren les projeccions de morter/pintures sobre estructures i tallafocs en les naus. Nosaltres vam anar més enllà i ens especialitzem en totes les aplicacions per a donar un servei complet malgrat la gran varietat que això suposa en la logística del nostre personal, que necessita estar format i preparat per a un ampli ventall d’activitats.\nTambé tenim una nova empresa de renovables on estem fent instal·lacions d’autoconsum en energia solar i punts de recàrrega del vehicle elèctric.\nDins del sector elèctric també oferim un servei complet de claus en mà per a projectes.\nSom una empresa instal·ladora de protecció passiva contra incendis.\nEls nostres clients van des del local que ha de fer una petita protecció, fins a projectes internacionals, que ens han portat per tota Europa i per Mèxic.\nActualment som una empresa de referència en el sector industrial, elèctric i petroquímic en la Protecció Passiva per la nostra especialització i servei complet.\nAltres activitats que també desenvolupem és la divisió de Projectes on estem fent subestacions claus en mà, tant la part d’obra civil com electromecànica, instal·lació de línies d’alta tensió o parcs fotovoltaics.\nPart del meu temps també el dedico a l’empresa Vaton d’energies renovables on realitzem el projecte i la implantació d’instal·lacions d’autoconsum en energia solar.\nA nivell Nacional estem implantats en tot el territori, tenim delegacions en la península i a les illes Balears i Canàries.\nA nivell internacional ens movem per projectes principalment per Europa i Centreamèrica.\nSi et preguntem, quina és la fortalesa o especialitat que caracteritza la teva empresa, que ens respons?\nLes persones que formen el nostre equip, el servei que donem i l’esperit de millora que ens ha caracteritzat sempre.\nPlasfoc és una empresa reconeguda pel treball realitzat durant molts anys. No som solament una instal·ladora sinó que donem solucions a les necessitats dels nostres clients, buscant productes o fins i tot desenvolupant-los, així tenim alguns sistemes implantats en companyies que hem desenvolupat conjuntament i que ens han donat un prestigi que ens permet poder col·laborar de manera habitual en grans projectes, fent les prescripcions d’aquests.\nD’altra banda la inversió més important que sempre hem fet, i aquest és un dels trets diferencies més importants, és la formació del nostre personal en prevenció de riscos, en qualitat dels treballs realitzats així com reforçant el nostre departament de medi ambient i de manera global en el nostre sistema integral de gestió.\nInverteixes en innovació? Vols destacar algun projecte?\nSi. Hem desenvolupat per al sector elèctric diferents solucions. Tenim patentat el model PLASFOC PF 1030 per a la protecció d’entroncaments d’alta tensió, així com, el sistema de recollida d’oli i extinció per a transformadors, especialment aquesta solució combina la necessitat d’extinció amb un problema medi ambiental, que hem pogut solucionar, de recollida d’olis.\nAmb la crisi del Covid 19 encara cuejant, quins són els reptes més immediats que teniu al davant i línies de treball que esteu començant?\nA nivell de protecció Passiva continuar treballant a establir les pautes del manteniment i control d’execució de l’obra.\nA nivell global de Plasfoc, reforçar la nostra línia d’Obra civil i energies renovables.\nA nivell intern estem consolidant el procés que ja havíem iniciat de digitalització de tots els nostres sistemes de gestió.\nEl Clúsic ens facilita tenir veu en les inquietuds que no estan resoltes en el sector, així com poder treballar per a donar-los solució.\nDes de la creació del Clúsic nosaltres participem molt activament liderant el grup de treball de passives, amb l’objectiu de fer visible aquesta branca de la protecció contra incendis i col·laborant activament en la creació i difusió d’eines per a ajudar a la professionalització del sector, fent un treball rigorós de formació i informació.\nLa protecció passiva s’ha d’igualar a nivell d’exigència a l’instal·lador amb la protecció contra incendis, establint un registre i control de les empreses del sector.\nI sobretot cal treballar per a conscienciar que el manteniment és necessari. És una qüestió de seguretat.


La Lleganya: El Planxot, cap a Tolosa\nEl Planxot, cap a Tolosa\nInteressant i disputadíssima la final de dissabte a París. Tolosa arribava amb el paper de favorit a la butxaca, i algunes veus fins i tot insinuaven que els de Roig-i-Negre s'endurien el Brennus sense baixar de l'autocar. Res més lluny de la realitat: els de Novés, amb un Skrela desencertat i amb una muralla defensiva brutal al seu davant, van haver de suar sang per convertir-se amb els legítims propietaris del Planxot.\nI és que els de Montpeller van sortir amb la lliçó ben apresa, i sobretot amb una fam inabastable i una actitud que sobrepassava allò humà. Ouedraogo n'era l'exemple plàstic, amb un braç dret aparatosament apedaçat i amb el metge al costat gairebé a cada aturada de joc. La primera mitja hora de joc va ser de tempteig, dur però tempteig; ja va quedar clar que el partit seria disputat de tut a tu, que les prediccions no servirien de gaire res i que Montpeller havia visitat París per tornar amb el sarró ple. Per això, quan l'ala dels de l'Herault Nagusa aconseguia el primer assaig del partit, els seguidors dels Blaus esclataren de joia: amb la transformació de Bustos Moyano, que a l'igual que Skrela no va tenir la seva nit, els de la ciutat de Jaume I es posaven 0 7 en el marcador al vint-i-set minuts. El sin bin del mateix Nagusa, però, va permetre els tolosans d'agafar una mica d'aire, i tres punts, de cara a enfocar millor el segon temps (3-10, 37').\nA la represa, una puntada de Trinh Duc tornà la diferència de set punts a Montpeller, però Tolosa va prémer l'accelerador, i va forçar al límit una defensa blava que va caure excessivament en els cops de càstig. David Skrela va acostar els tolosans fins el 9 a 10, però la seva manca de punteria va obligar Novés a substituir-lo per Bézy; de fet, seria Bézy qui s'acabaria convertint en l'heroi del partit, en transformar dues penalitats més fins el 15 a 10 final. La segona, fruit del bloqueig en sortida de la pilota del jove mig de melé Paillaugue, que a més va anar a parar al sin bin (75').\nTolosa tornava a ensenyorir-se de la lliga francesa, aquest cop enfront d'un rival més que notable, que va tenir a tocar el cel, però que va cometre massa errors davant d'un conjunt que, al seu torn, va perdonar massa, però no el suficient per perdre.


A L'ALTRA BANDA DEL MUR . "FREE JUANRA - BENEFIT WEEKEND" REVIEW.\nEls passats 1, 2 i 3 de març de 2002 va tenir lloc a diferents punts dels Països Baixos el "Free Juanra! - Benefit Weekend", tot un cap de setmana d'actes-concert organitzats en motiu de la detenció de Juan Ramón Rodríguez -d'altrabanda, cantant de KOP- per efectius de la policia holandesa, el dia 16 de gener de 2002 a Amsterdam, i acusat des de l'Estat Espanyol de col·laboració amb banda armada. La detenció i la demanda d'extradició per part de la justícia espanyola ha despertat la solidaritat internacional i a Amsterdam, ciutat amb llarga tradició en la lluita antifeixista i el moviment okupa així com a escenari obligat de KOP a les seves gires europees, ràpidament ha començat a treballar el Support Group Free Juanra!, que coordina la campanya de solidaritat amb el gironí i que preparà amb fascinant professionalitat i entrega les activitats del cap de setmana solidari que ocupa aquestes línies.\nEl "Benefit Weekend" girà entorn a 3 concerts amb la presència i actuació de KOP. L'empresonament de Juanra, cantant de la banda, va fer que els seus 5 companys de KOP centressin les actuacions d'aquesta gira en el rebuig manifest a tot el procediment judicial i d'empresonament del seu cantant així com en la voluntat manifesta en contra la seva possible extradició, tot demanant la seva llibertat. La falta d'en Juanra sobre l'escenari portà a KOP a presentar un nou set sobre l'escenari: l'entrada de Dani i Jaume (cantants de Tipu Així, Girona) combinant-se a varis temes i un repartiment vocal entre la resta de components (a excepció del bateria) mostrà uns KOP un xic diferents, però adaptats a la situació per la qual es realitzava la gira. L'objectiu de tota la moguda ha estat no deixar refredar el cas d'en Juanra, i per tant, dinamitzar la campanya amb la banda KOP tot aprofitant la seva presència i actuacions musicals per continuar difonent la situació i creant consciència contra l'extradició i per la llibertat d'en Juanra.\nEl cap de setmana començà divendres 1 de març a Utrecht, ciutat de primera línia però amb un talant més de poble en detriment del avantguardisme que es pot trobar a Amsterdam. L'actuació estava programada a un lloc anomenat ACU (ja visitat pels KOP anteriorment i per on també passaren els aragonesos El Corazón del Sapo), una espècie de bar-café polític d'estètica típica (fusta, àmplies vidrieres,...) que també funciona com a restaurant vegetarià i que compta, a més, amb una petita sala perfectament condicionada per fer-hi bolos. A tocar trobem un hostal gestionat per la gent d'allà, que ofereix un bon servei a uns preus raonables. La sala, petita, no s'arribà a omplir de gom a gom, però l'ambient al bar i a la sala de concerts va ser mogut i especialment ben avingut amb la causa que aquella nit començava a difondre's durant un cap de setmana intensiu. Obriren la nit els locals Silicon Head, un quartet de metal potent amb un cantant canyero, que s'encarregaren d'escalfar motors. La presència de membres del Support Group Free Juanra! va servir per a que un dels membres pugés a l'escenari per a informar, a un públic atent i interessat, sobre el cas i la situació actual del procés judicial d'en Juanra. Un cap acabada l'exposició informativa, els KOP sortiren al ja conegut escenari de l'ACU amb la intenció de mostrar totes les cartes del seu joc: solidesa -tot i l'aturada que han patit després de la situació que visqué el seu cantant-, contundència -que no han perdut-, bones maneres de fer i professionalitat, innovació -més enllà de l'avantguarda del "Ofensiva" la presència de Dani i Jaume revitalitzà la proposta- i la ferma disposició a canviar les coses des de la resistència i la solidaritat internacional. Tot i que les primeres files respongueren a la presència de temes com "Antisocial" o "Pedres", aquest primer concert convocat es convertí en un punt i moment de trobada solidari entre la gent d'allà (entregada a la causa) i els KOP amb tota l'expedició que els acompanyava; punt i moment que marcava l'inici d'un cap de setmana de música, agitació i difusió per la llibertat d'en Juanra i d'intercanvi entre tots i totes les presents.\nDissabte l'escenari del concert era el Vrankrijk (també conegut pels KOP a gires anteriors), una casa okupa amb llarga tradició dins la moguda squatter d'Amsterdam i que des de fa poc ha estat comprada per la comunitat que hi viu. A banda de la immensitat de l'edifici (5 plantes en ús), sorprèn també la ubicació del Vrankrijk -al carrer Spuistraat-, bell mig de la ciutat (a 5 minuts caminant de la Plaça Dam). La planta baixa de la casa acull un gran bar i una sala de concerts/festes; i les 4 plantes restants estan destinades a vivenda. La tarda marcà l'inici amb els preparatius pel concert, i una mica abans de les proves els KOP van ser entrevistats a una ràdio alternativa: 30 minuts d'entrevista on es va poder parlar de la situació d'en Juanra, de la música dels KOP i la criminalització i censura viscuda a l'Estat Espanyol i de les diferents activitats programades aquell cap de setmana. Les portes del Vrankraijk s'obriren d'hora (a les 20h) i un nombrós públic s'aplegava a la sala de concerts esperant la xerrada: diferents ponents parlaren durant una llarga estona sobre el cas d'en Juanra, les lleis antiterroristes després de l'onze de setembre passat i les perspectives que, a nivell jurídic i legal, es suposen per als moviments socials. Després de la xerrada, amb vàries participacions del assistents, saltaren a la tarima els Paragraf 119. Els danesos oferiren un concert de punk i ritme accelerat amb la particularitat de comptar amb una noia a les veus principals i un malabarista a l'escenari. Amb la sala gairebé plena però amb molt de moviment entre la sala de concerts i el bar, la banda d'Utrecht Seein' Red es preparava per a entrar en acció. Trio bàsic instrumental i les veus del guitarrista conformen la proposta bàsica de hardcore brutal amb tocs paranoides, que adobats amb una actitud pròpia d'aquells que sobrepassen els 30 i continuen a l'escena com el primer dia, resulta en un directe sense concessions: canyero, ferme, polític i efervescent. Amb els ànims més calents pujaren a l'escenari els KOP tot afrontant el segon concert del cap de setmana. La sala acabà d'omplir-se i el passadís que comunicava bar i sala i que permetia una perspectiva lateral de l'escenari també s'omplí. Cançons com "Solidari@s", "Atxantate", "No te rindas", "Fuck da rules", "Ofensiva", "Pedres", "No se sap mai", "Antisocial" o les que van fer saltar a tota la sala "Desalojos son disturbios" i "Freedom", amb surf inclòs de Dani, van formar part d'un repertori que a més dels que venien dels Països Catalans, Madrid o E.H. va ser compartit amb la majoria del públic: salt, ball i feedback sincer.\nDiumenge a les 12 hores sortia d'Amsterdam un autobús ple i vàries furgonetes en direcció a Vugh, localitat on hi ha la presó on està reclòs en Juanra. Des de diferents punts del país i també grups solidaris d'Alemanya arribaven a la convocatòria amb tren. Així, al voltant de 100 persones (si no comptem els policies que s'aproparen a gaudir, literalment, del concert) es concentraren davant l'entrada de la presó, on un camió obert amb escenari i equip de so serví de plataforma pels KOP. L'alcalde de la ciutat de Vugh, que havia concedit el permís, i també varis mitjans de comunicació locals i nacionals van fer acte de presència. Els KOP protagonitzaren el darrer concert del cap de setmana més cansats que mai però amb més ganes i il·lusió que mai. Les continues al·lusions i crits al seu company de grup, a l'altra banda del mur, van marcar un concert on l'important fou fer-se notar i fer arribar el soroll i la música solidària a en Juanra. Tot i que el concert a la presó fou un èxit i es tractà d'una magnífica iniciativa per concloure el cap de setmana, recollir i marxar va ser un tràngol després del concert, tenint en compte que un company quedava allí dins... a l'altra banda del mur… per poc temps.\nAturem l'extradició! Llibertat per a en Juanra!\nPropaganda Pel Fet!, març de 2002


Alerta per noves formes de consum d’alcohol | AMPA IPSE BLOC ... un espai per a la comunicació i per a la participació.\nEls 10 idiomes més difícils d'aprendre\nQuè fer si el teu fill no vol anar a l'escola i plora sempre?\nPreparant l’equipatge per anar a colònies.\nEscola de Pares – Taller INTERNET SEGURA - Make-IT-safe\nAlerta per noves formes de consum d’alcohol\n25/05/2013 — ampaipse\nEls joves busquen emborratxar-se més de pressa a través de l’ull, l’anus o la vagina.\nA banda del preocupant creixement del consum d’alcohol entre els joves, metges d’urgències i experts en toxicologia alerten de l’aparició de noves formes de consumir-ne que comporten seriosos riscos per a la salut. El cap de la unitat de toxicologia de l’Hospital General de València, Benjamín Climent, és un dels doctors que signen un article publicat a la revista Anales de Pediatría , en què expliquen que en els últims mesos han comprovat com cada vegada són més els casos d’adolescents que busquen aconseguir una intoxicació alcohòlica ràpida a través de la mucosa ocular, vaginal o anal. Aquestes pràctiques reben el nom d’eyeballing quan la persona aplica directament l’alcohol sobre la mucosa ocular, o tampax on the rocks quan els joves impregnen un tampó en algun tipus d’alcohol per després introduir-se’l a la vagina o a l’anus. L’altre nom d’aquesta pràctica és tampodka , perquè s’utilitza habitualment amb vodka.\nEl document que signa Climent amb altres metges d’urgències de diversos hospitals de Navarra, les Canàries i Galícia adverteix que aquestes modes, importades del Regne Unit, dels països de l’est d’Europa i dels Estats Units, comporten seriosos riscos per a la salut. Malgrat que “encara no hi ha publicacions científiques sobre aquestes pràctiques” que en determinin els efectes clínics, els experts alerten que l’ eyeballing pot produir “lesions corneals greus amb eventual evolució a ceguesa”, mentre que el tampodka pot augmentar el risc de patir “lesions mucoses i infeccions” a l’anus i la vagina. Els experts expliquen que aquestes pràctiques no substitueixen la ingesta d’alcohol, sinó que habitualment es realitzen després de beure’n grans quantitats. Climent explica que aquestes variants deriven d’un fenomen ja antic anomenat binge drinking: un terme que no té traducció i que consisteix a prendre una gran quantitat d’alcohol en poc temps amb la finalitat d’aconseguir “una intoxicació etílica ràpida”.\nSegons el document, els adolescents que ho practiquen pertanyen a un nivell sociocultural alt i prenen alcohol d’aquesta manera amb “l’ànim d’experimentar”, perquè consideren que els efectes es manifestaran més aviat i amb “més potència” i, moltes vegades, impulsats per les situacions de “desafiament” que es produeixen quan es consumeix en grup. Alguns també utilitzen aquests mètodes per evitar el “control patern” perquè, si no beuen cap licor, eviten que l’alè els faci olor d’alcohol, expliquen els experts.\nA internet hi ha centenars de vídeos i de fòrums que expliquen què són i com es practiquen l’ eyeballing o el tampodka . També hi ha exemples d’un altre mètode per prendre alcohol que segons els experts va arribar a Espanya l’estiu del 2011. Es tracta de l’oxy-shots , i consisteix a consumir l’alcohol mitjançant aerosols com els que s’utilitzen en els tractaments broncodilatadors. En inhalar l’etanol i no beure-se’l -i obviar, així, el filtre hepàtic-, la rapidesa d’acció és més alta. La contrapartida, però, és que existeix un alt risc que apareguin patologies pulmonars.\nSALVADOR ALMENAR – ARA\nArxivat a Noticies, Salut. Leave a Comment »\n« Pubertat i maduresa. Amb dents de llet i ja porten metxes\nEls adolescents prefereixen Twitter a Facebook per ser “menys complexa” »\nRT @escolaipse: Avui l'equip docent inicia la formació d'aquest curs sobre creació de material competencial #educacio #eixample #concertada… > 14 hours ago\nRT @escolaipse: Els nostres equips de @FCF_CAT debutem aquest cap de setmana. Els de @elconsell ho farem el proper cap de setmana. Som-hi I… > 5 days ago\nRT @escolaipse: Els alumnes de 6è divendres l'activitat de les "Matemàtiques a Santa Mª del Mar" on vam visitar l'església i el Fossar de l… > 2 weeks ago\nRT @escolaipse: Tenim una classe dels bombers molt animada fent la música! https://t.co/AOsqZ0PINO > 3 weeks ago\nRT @escolaipse: Avui a les classes de 1r ens hem trobat amb una sorpresa... Un cofre amb un missatge i moltes monedes!! Ara ja sabem que en… > 4 weeks ago\nRT @escolaipse: Bon profit! https://t.co/kGfKy7eodG > 1 month ago


War Horse: realitat i ficció | Quiro news\nWar Horse: realitat i ficció\nPosted on 30 Juliol 2012 by ACHV\t2 comentaris\nWar Horse: fact & fiction , és una exposició que permet explorar el trasfons històric que hi ha darrera de la novel.la de Michael Morpurgo “War Horse” la qual ha servit de base pel guió que Steven Spielberg va fer pel seu film “War Horse” i que alhora s’ha dramatitzat en l’obra de teatre War Horse al National Theater. L’èxit de l’exposició ha estat aclaparador: va començar el 22 d’octubre del 2011 al National Army Museum i es pensa clausurar el 2013.\nAquesta exposició examina l’imprescindible tasca del cavall en la guerra i el protagonisme dels milions d’aquests ‘herois anònims’, que han donat suport a l’exèrcit britànic a través del temps. Mostra històries de “vida real” dels cavalls i els homes que en van dependre en gran mesura, i que s’il.lustren a través de la col. lecció rica del National Army.\nJanice Murray, directora del Museu, ha dit: “el National Army Museum aplega el relat de gran abast de Morpurgo, el drama de Teatre Nacional i la riquesa de la nostra col•lecció per crear aquesta exposició sobre cavalls de forma convincent. I es complau en poder treballar amb socis d’alt nivell com aquests per proporcionar el context històric fascinant que mostra el llibre i l’obra de teatre que han gaudit de gran popularitat. ”\nPer la seva banda Michael Morpurgo expressava: “Estic encantat que el National Army Museum aculli aquesta exposició especial sobre els cavalls en la guerra i el “Cavall de Guerra”. Quan vaig escriure el llibre fa 20 anys, jo volia explicar la història de la primera guerra mundial d’una altra manera, no a través dels ulls d’un soldat o d’una persona que l’hagués viscut. Volia que fos diferent. Llavors em vaig trobar amb un home en un pub on jo visc a Devon. Va ser en els anys vuitanta, i jo sabia que havia estat a la I Guerra Mundial com a soldat. Sense cap raó aparent em va preguntar en quin regiment havia estat. A “Devon Yeomanry.”, va dir, “jo hi era cuidant cavalls.” Vaig investigar una mica més amb profunditat i vaig esbrinar que gairebé mig milió de cavalls de l’exèrcit britànic vam ser morts o sacrificats durant el conflicte mundial. War Horse és la seva història, i és meravellós que el National Army Museum estigui explicant ara la història del cavall en la guerra a través de la realitat i la ficció”.\nL’exposició esta estructurada en diferents àmbits. Per un costat trobarem la inspiració que l’obra de Morpurgo i el protagonista “Joey” ha proporcionat en les obres cinematogràfiques i teatrals, com els cavalls eren requisats i com es portava a terme el seu transport, l’entrenament i el seu paper en l’esport, la varietat de funcions que tenien els equins en els escenaris de combat, els mites i la heroïcitat dels cavalls en el camp de batalla, el problema dels cercats de filferro a les trinxeres, el llegat dels equins en la guerra i en la pau, els noms i fets dels cavalls herois de guerra, i el diferent equipament que van incorporar en les etapes de la història bèl.lica.\nNo obstant cal tenir en compte que la fama l’ha obtingut Mopurgo en una una novel.la però hi ha un autèntic cavall “Warrior” que si que va existir: En efecte, Warrior va ser un cavall real de la qual s’ha pogut publicar la seva increïble història com a cavall de guerra. Escrita pel seu propietari, el General Jack Seely, en la que explica les aventures, potser mai explicades entre un genet i un cavall al llarg d’una guerra. Una lluita com a la que va delmar Europa a principis del segle XX. Seely i Warrior van abandonar el vaixell junts a Le Havre a l’agost de 1914 per unir-se a la infame Front Occidental, van sobreviure quatre anys de bombes i bales per dirigir una atac de cavalleria en 1918 abans de tornar a casa a la llunyana illa de Wight on van muntar junts fins el 1938. El llibre “WARRIOR: The Amazing Story of a Real War Horse” explica la història sencera d’aquest cavall des del seu naixement a l‘Illa de Wight fins la seva increïble vida com a cavall de guerra i com la combinació de caràcter extraordinari del cavall i alguns increïbles girs del destí, van permetre que pogués sobreviure a una guerra que es va cobrar la vida de vuit milions de cavalls…\nOpen daily*: 10.00am to 5.30pm\nAccés i guia\nWar Horse (Steven Spielberg dir.)\nEn DVD, BSO, llibre Morpurgo Cat, llibre Morpurgo Cast\nWar Horse (National Theatre)\nWar Horse (Movie Official Trailer)\nThe RSPCA and the Horses of the British Army\ntagged with cavalls, cinema, guerra, Regne Unit\nRetroenllaç: Del cavall de guerra al cavall de força … « Quiro news\nRetroenllaç: La Primera Guerra Mundial i el paper dels animals « Quiro news


Fent i desfent: de gener 2013\nDemà, 29 de gener a la tarda, té lloc a Girona l'acte de celebració de la constitució del Moviment de Renovació Pedagògica de Girona.\nM'he decidit anar-hi amb algunes companyes ja que una de les mestres participants havia estat mestra del meu fill, tenim una molt bona relació i és súper trempada . A més, crec que fa falta un moviment d'aquest tipus per les nostres comarques i que és important que molta gent ens hi impliquem.\nBé us deixo el cartell amb el programa per si algú d'aquí la vora s'anima.\nPublicat per Marta a 20:22 3 comentaris:\nEtiquetes de comentaris: altres, mestres\nL'Ana del bloc AulaTic, en Joel d' Educació i les TIC , la Mireia de Món infantil , la Magda d' Els petits infants, l'Olga de Petits grans artistes , la Lluna d'Un polsim de sal , l'Aina d'Un món de colors , la Fany d'Un raconet d'idees i l'Anna de Petit món m'han fet arribar aquest premi tan súper xulo: moltíssimes gràcies, macos!!! M'ha fet molta il.lusió !!\nAra toca el més difícil, triar quinze blocs a qui passar-lo. La veritat és que ha estat força complicat, però, al final, els blocs triats han estat:\nEspero que us faci tanta il.lusió com a mi haver rebut aquest premi!!!\nPerò la feina no s'acaba aquí, ara cal explicar set coses sobre mi. A veure què tal:\n- Sóc una enamorada de la meva feina. Ser mestra és més que una feina, és una filosofia de vida, una manera de ser.\n-També sóc una apassionada de la meva família: són el millor que m'ha passat mai!!\n-Entrar en el món blocaire ha estat meravellós!! Conéixer gent fantàstica i amb les mateixes inquietuds i ganes de fer ha aconseguit que no em senti tan "bitxo raro".\n-M'encanta disfrutar de la música, la lectura, el cinema, el teatre i també del simple plaer de no fer res.\n-M'he proposat fer meu el lema " Menys és més" i intento contagiar els meus companys/es d'aquesta filosofia ( però costa tant...).\n-M'engresco ràpidament en qualsevol projecte que trobi interessant i vaig a totes... Sóc així!\n-Sovint em costa no donar la meva opinió sobre temes que no trobo justos o maneres d'actuar que no trobo adequades i això m'ha portat algun que altre "problemilla". Com em diu la directora de l'escola, " Marta, ets una mica impetuosa!"\nDoncs ja està, set coses!! Ara espero que totes les companyes que rebin el premi també ens expliquin cosetes i així poder coneixe'ns una mica millor.\nPublicat per Marta a 11:34 28 comentaris:\nCICLE DE CONFERÈNCIES : APRENENTATGE INICIAL DE LA LECTURA\nEstic assistint a un cicle de conferències ( crec que se n'estan fent arreu de Catalunya) sobre l'aprenentatge inicial de la lectura i que estan adreçades als/ les mestres que treballem tant a Infantil com a Inicial. Ja he assistit a dues de les cinc conferències que conformen el cicle i, la veritat, m'estan agradant molt.\nLes presentacions que fan servir a les conferències i alguns materials i propostes les estan penjant per tal que les poguem consultar, i com que em semblen prou interessants, crec que pot estar bé anar compartint els enllaços.\nDe moment , us deixo l'enllaç dels materials de la primera conferència, ja us aniré avisant quan vagin penjant coses noves.\nCONFERÈNCIA 1: EL CONTEXT I ELS MATERIALS.\nPublicat per Marta a 20:18 8 comentaris:\nJa sé que vaig una miqueta tard però us deixo els cartells de les dues dites del mes de gener que hem treballat a l'aula:\nPublicat per Marta a 0:23 2 comentaris:\nEtiquetes de comentaris: aula, dites, materials\nFa pocs dies, passejant pel bloc Aula virtual de audición y lenguaje, he conegut aquest conte i diferentes propostes per treballar-lo relacionat amb el dia de la pau així que me l'he comprat ( m'ha d'arribar en breu) i ja estic preparant una proposta per treballar-lo a l'aula.\nUs deixo una foto de la portada , un vídeo i algunes propostes de treball ja fetes que he anat trobant:\nUn vídeo ( en castellà) de la història:\nUna presentació ( també en castellà):\nEl Hombrecillo De Papel from Soco Hernández\nDiversos enllaços del text del conte tant en català com es castellà:\nTEXT 1 en castellà\nTEXT 2 en castellà\nTEXT en català-valencià\nTEXT adaptat,en català\nGuies de lectura i propostes d'animació a la lectura ( en castellà):\nPublicat per Marta a 22:28 3 comentaris:\nEtiquetes de comentaris: contes, dia de la pau, lectura, llibres\nELS REIS ENS HAN PORTAT MOLTES MATES!!!\nQuè? Com han anat els Reis? Us han portat moltes cosetes? I carbó? Espero que no us n'hagin deixat gaire que segur que tots sou molt bons minyons.\nDoncs, a casa, ens han deixat tres jocs molt xulos per potenciar les destreses matemàtiques mentre ens ho passem molt i molt bé.\nUs en faig cinc cèntims ja que poden anar molt bé per l'escola.\nBill and Betty Bricks : A partir de 5 anys. Es tracta d'anar construint el trencaclosques sense que caiguin els paletes. Treballem la percepció espacial i la motricitat fina .\nRush hour : A partir de 8 anys ( també hi ha una versió més senzilla per nens més petits, des de 6).\nÉs un joc de lògica en el qual hem de treure un cotxe vermell d'un embús. Per fer funcionar les neurones una bona estona!\nDòmino triangular: A partir de 8 anys. Una versió més complicada del joc del dòmino on les fitxes tenen tres cares i és més difícil fer-lo quadrar.\nPublicat per Marta a 22:25 5 comentaris:\nEtiquetes de comentaris: jocs de taula, matemàtiques, materials, racons\nEscriure la carta als Reis és una d'aquelles activitats que acostumem a fer a l'escola just al final del primer trimestre . És una d'aquelles feines d'expressió escrita que motiven molt als nens i a les nenes ja que per ells és realment significativa , a més de tenir un component d'il.lusió que la fa realment interessant.\nAvui us deixo una petita programació feta per la Montserrat Bertran que explica , pas per pas, com treballar la carta als Reis per treure'n molt i molt de suc. Us la deixo i ja em direu què us ha semblat:\nEscriure la carta als reis mags\nPublicat per Marta a 16:59 3 comentaris:\nEtiquetes de comentaris: llengua, mestres, Nadal\nCICLE DE CONFERÈNCIES : APRENENTATGE INICIAL DE LA...


Hotel Maddaloni Tufino Itàlia - Ofertes d'hotels amb els MILLORS DESCOMPTES EN LÍNIA\nVia Nazionale Delle Puglie Km 55,900, Tufino, Tufino, Itàlia, 80030 - Veure al mapa\nMés informació sobre Hotel Maddaloni\nSi el que està buscant és per un hotel ben situat a Tufino, no busqui més enllà de Hotel Maddaloni. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Maddaloni asseguren una estada plaentera als seus clients. Les carecterístiques més important de l'hotel inclouen recepció 24 hores, instal.lacions per a minusvàl.lids, express check-in/check-out, servei d'habitacions, restaurant.\nL'ambient de Hotel Maddaloni es reflexa en cada habitació. aire condicionat, calefacció, escriptori, mini bar, telèfon són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Hotel Maddaloni la base perfecta per a gaudir de la seva estada a Tufino.\nAllotjaments a Tufino


13 maig 2021 12:05\nAlguna cosa es comença a moure a les Balears. La ciutadania ha recobrat bona part de la il·lusió perduda durant els darrers anys i el nou Executiu del Govern balear, que es consolidarà dimarts que ve, n'és ben conscient. L'acte de presa de possessió de Francesc Antich com a president del Govern balear es vol viure i es projecta com una festa cívica, com un element de continuació de la manifestació ciutadana del 12-Novembre i del compromís de milers d'illencs que es manifestaren davant el Consolat de la Mar i es comprometeren a lluitar en favor de la llengua i el país. D'aquell compromís cívic i de la seva consolidació en ofertes polítiques plurals, però agermanades pel país, n'ha derivat el segon gran triomf del Pacte de Progrés. Gràcies al consens de les forces populars, és possible que l'acte de presa de possessió del nou president esdevengui un acte cívic, un compromís per a tots aquells que, durant anys i més anys, han lluitat per capgirar la història. Dimarts ha de ser dia gran, en el qual la presa de possessió i la promesa que tota l'esquerra ha de fer en la persona d'Antich ha de servir perquè definitivament es facin passes en favor d'una terra i una gent, sense complexos, sense fissures, amb la convicció que valia la pena sofrir anys de sequera, de patiment i de desert per poder viure la felicitat d'una jornada històrica com aquesta. Alguna cosa es mou, perquè el cor de molts illencs torna a bategar i recobra una vida que semblava haver perdut per sempre.


Avís legal - Territori Vall del Ges, Orís i Bisaura\nInici / Avís legal\nEl Consorci de la Vall del Ges, Orís i Bisaura manté aquest portal web amb l’objectiu de facilitar l’accés a informació institucional actualitzada i exacta. Tractarem de corregir els errors que se’ns assenyali amb la màxima celeritat possible. No obstant el Consorci de la Vall del Ges, Orís i Bisaura no pot garantir la inexistència d’errors ni que el contingut de la informació es trobi permanentment actualitzat.\nEn conformitat a l’establert a la Llei orgànica 15/1999, de 13 de desembre, de protecció dades de caràcter personal, la Llei 34/2002, d’11 de juliol, de serveis de la societat de la informació i de comerç electrònic i la Llei 37/2007, de 16 de novembre, sobre reutilització de la informaicció del sector públic, s’informa del següent:\nTitular: Consorci de la Vall del Ges, Orís i Bisaura\nAdreça: C/ Enric Prat de la Riba, 17 de Torelló (08570)\nTelèfon: 93 859 22 26\nAdreça electrònica: consorci@gesbisaura.cat\nDades registrals: Registre d’ens locals de la Generalitat de Catalunya\nLa Llei 37/2007, de 16 de novembre, sobre reutilització de la informació del sector públic, que transposa la Directiva 2003/98/CE del Parlament Europeu i del Consell, regula la reutilització de la informació pública de què disposen les administracions i organismes en què participen majoritàriament, és a dir, el dret de tots els agents potencials del mercat a la reutilització de la informació de les instàncies públiques. D’acord amb aquesta normativa, l’Administració permet la reproducció, la distribució i la comunicació pública de l’obra i, a més, la transformació de l’obra per fer-ne obres derivades, sempre que no es contradigui amb la llicència o avís que pugui tenir una obra i que és la que preval.\nPer reutilitzar la informació, cal seguir les condicions següents:\nNo desnaturalitzar el sentit de la informació.\nCitar sempre la font de la informació.\nMencionar la data de l’última actualització de la informació.\nAixí mateix, la reutilització es pot limitar per la tutela d’altres béns jurídics prioritaris, com ara la protecció de les dades personals, la intimitat o els drets de protecció intel•lectual de tercers. La reutilització d’obres protegides per la propietat intel•lectual es pot formalitzar mitjançant l’ús de llicències de difusió oberta, com les de Creative Commons, que cedeixen determinats drets d’explotació de les obres. En els continguts on s’apliqui aquest tipus de llicències, es permet la reutilització en les condicions que s’hi estableixin.\nNo s’autoritza en cap cas l’ús de logotips, marques, escuts i símbols distintius del Consorci de la Vall del Ges, Orís i Bisaura en publicacions i webs que no siguin participats o patrocinats per aquesta institució. Aquests elements d’identitat gràfica corporativa són propietat exclusiva del Consorci de la Vall del Ges, Orís i Bisaura i estan protegits per la legislació vigent aplicable.\nAlgunes pàgines d’aquesta web contenen referències o enllaços a webs d’altres organitzacions. La presència d’aquests enllaços té una finalitat informativa, no constituint en cap cas una invitació a la contractació de productes o serveis que s’ofereixin en la pàgina web de destí. El Consorci de la Vall del Ges, Orís i Bisaura no es responsabilitza ni de l’exactitud ni de l’actualització d’aquestes webs externes.\nUna galeta és un petit arxiu de dades que alguns llocs web escriuen en la seva unitat de disc quan es visita. Un arxiu galeta pot contenir informació com la identificació d’usuari i el lloc web ho utilitza per a rastrejar les pàgines que vostè a visitat. L’única informació personal que una cookie pot contenir, és la informació que vostè mateix li proporciona.\nUna cookie no pot llegir dades de la seva unitat de disc, ni pot ser executada com un codi ni contenir virus.\nAdvertim que aquesta pàgina pot utilitzar galetes. L’usuari té l’opció d’impedir la generació de cookies, mitjançant la selecció de la corresponent opció en el seu programa de navegació.


Festival Gollut Entrada descompte colectius\n2n Festival Gollut. Compra d'entrades amb descompte\nEls Amics del Cinema de la Vall de Ribes, entitat organitzadora del 2n Festival Gollut ha arribat a acords amb diferents entitats per proporcionar un descompte en l'adquisició de les entrades per al festival.\nL'entrada a taquilla és de 20 €, un cop aplicat el descompte per col·lectius queda en 18 €, i si desitges també la samarreta oficial del Festival, tot per 20€ més despeses de gestió.\nInclou també una invitació per sessions individuals valorada en 7€, per convidar a qui vulguis. I altres descomptes turístics, entre ells un 2x1 pel Cremallera Vall de Núria, valorat en 22,30€, 50% en un SPA de 4 estrelles, valorat en 11,5 €, etc.\nPer aconseguir el descompte cal fer dues coses:\n1.- Omplir aquest formulari de descompte per identificar la persona i l'entitat.\n2.- Realitzar el pagament a través de la plataforma segura (Atrápali, lapromo.cat o Ticketmaster)\n3.- Descarregar el PDF amb els descomptes adicionals del del 50% al 10% en serveis turísitics (allotjament, restauració, Cremallera Vall de Núria i SPA).\n4.- Presentar el comprovant de compra d'entrada a la taquilla del cinema Catalunya per recollir la invitació a 1 sessió del Festival\n1er Pas. Formulari de descompte\nEntitat que gaudeix del descompte:\nTria l'entitat o col·lectiu al que pertanys: Soci del Amics del Cinema de la Vall de Ribes\nMembres del Grup Barnils\nSubscriptors de ElCritic.cat\nMembres del Col·legi de periodistes\nMembres de Sindicat de la Imatge\nMembres de AFPE\nCal dur a terme el pagament de l'entrada mitjançant\ntarja de crèdit en els passos següents a través del canal triat.\nCaldrà tornar a entrar algunes de les dades ja introduïdes per seguretat en la transacció bancària.\nGràcies per introduir les teves dades, ja han quedat registrades.\nHem rebut la teva sol·licitud de descompte correctament.\n2n pas. Fer el pagament\nAra queda fer un segon pas: fer efectiu el pagament amb tarja de crèdit i a través del canal que triïs:\nCompra a Lapromo.cat\nCompra a Atrápalo\nCompra a Ticketmaster\n3er pas. Imprimeix en comprovat de compra i bescanvia'l\nCaldrà que imprimeixis el comprovant de compra, i bescanviar-lo a la taquilla del Cinema Catalunya, on se't lliurarà l'abonament per a totes les sessions del Festival Gollut i la invitació a una de les sessions perquè convidis a qui vulguis.Caldrà que t'identifiquis segons les dades introduïd\n4t pas. Gaudeix dels descomptes turístics\nDESCARREGA AQUÍ ELS DESCOMPTES EXCLUSIUS EN SERVEIS TURÍSTICS\nLes teves dades seran d'ús exclusiu intern de l'associació i seran utilitzades per difondre les activitats de l'associació entre els amics i socis. En qualsevol moment, un soci podrà rectificar, modificar i donar de baixa les seves dades i també donar-se de baixa de l'associació en qualsevol moment a través de l'email: info@amicscinevallderibes.com\nEntitat organitzadora del Festival Gollut


Barrufet no és una escola qualsevol – 50 anys de l'escola Barrufet\nBarrufet no és una escola qualsevol\nBarrufet no és una escola qualsevol i m’atreveixo a dir que totes les que hi hem crescut ens sentim afortunades d’haver compartit la nostra infància allà.\nPodria recordar moltes coses que m’han marcat del meu pas per l’escola i que han contribuït que sigui –en part– qui sóc avui. D’entre totes, vull aprofitar aquesta pàgina per parlar de La Maria. O del record que en tinc d’ella i dels dies viscuts.\nLa Maria era una d’aquelles nenes de la classe que no passava desapercebuda. Sempre anava per davant de la seva època. Alta, esvelta, amb corbes, i un cos de dona poc acord amb els seus anys. Era d’aquelles que no encorbaven l’esquena per tenir més pit que la mitjana, tot el contrari: era molt conscient de la seva potència femenina. I així ens ho feia saber. Una potència femenina que moltes encara no havíem ni intuït.\nRecordo una conversa per telèfon –quan encara els telèfons eren inseparables de la paret i ens amagàvem a l’habitació per parlar amb intimitat– anunciant-me que li havia vingut la regla. Jo ja la tenia. I, tot i que amb un cos menys delator –el meu– vam compartir durant força temps el sentiment d’aquelles primeres regles en què el cos s’avança al teu context. Vam compartir també els primers llibres de sexualitat, i els primer amors… La Maria era molt passional. Ella parlava d’amor quan nosaltres encara no sabíem el significat real d’aquesta paraula.\nLa recordo també fent maleses. Traspassant aquella ingenuïtat que encara teníem. Petites mentides que llavors semblaven molt grans.\nSempre he pensat que no va ser casualitat. Ella, que ja havia viscut més que nosaltres…\nVa passar un dia que sortíem tota la classe d’excursió a muntar hípica. Per moltes era la primera vegada. Per la Maria no. Li encantava. Després algunes es quedaven a dinar al Pans & Company nou de la Carretera. Havia estat una proposta d’ella, i amb la qual estava molt emocionada. Era la primera vegada que dinàvem soles. Sense adults. Teníem 13 anys. I el noi que li agradava també hi era. I la Maria era la nena més feliç del món en aquell moment. Però la vida, a vegades, és cruel. I aquell dia ho vam descobrir.\nLa Maria va morir aquell 4 de març. En un dia feliç. I per moltes va ser una dosis de realitat de la que mai no vam poder escapar.\nLa mort descontextualitzada sempre és dolorosa. Però la mort d’una companya de classe –d’una igual– et revela una realitat que encara no has tingut temps a imaginar com a possible.\nDues coses m’han seguit acompanyant per sempre; la imatge de la Maria com a una nena adulta que anhelava descobrir tots els secrets que la vida resguardava; i el repte de seguir vivint en un món que se’t torna desconegut quan aprens que la vida pot desaparèixer sense previ avís. Aquesta incertesa m’ha assaltat des d’aquell precís moment i sé que m’ha marcat per sempre.\nEncara ara, molts anys més tard, cada 4 de març em porta un record d’aquell dia en el que moltes vam perdre la innocència. Amb els anys, he entès també que no estem preparats, socialment, per educar en la mort. I que són poques les eines que tenim per fer front a realitats sobrevingudes que se salten d’una bategada anys de llibres d’història.\nAra sé però, que la Maria segueix amb nosaltres mentre siguem capaces de nombrar-la i recordar-la.\nI què millor que fer-ho en les pàgines d’aquest llibre que parlen també de la nostra petita –però intensa– història compartida.


La Festa Major de Manresa tornarà a tenir Correaigua, Correfoc i castell de focs a l'Agulla - Regió7\nLa Festa Major de Manresa tornarà a tenir Correaigua, Correfoc i castell de focs a l'Agulla\nHi haurà un concert principal amb Els Catarres que se celebrarà al carrer Sallent del polígon dels Dolors\nManresa | 22·06·22 | 14:38 | Actualitzat a les 15:28\nMoscada infantil de la festa major de Manresa ARXIU / OSCAR BAYONA\nHi haurà Correaigua, Correfoc, castell de focs al parc de l’Agulla i concert de gran format. La Festa Major de Manresa recuperarà enguany el seu format clàssic que la pandèmia de la covid va estroncar els dos últims anys. Se celebrarà del 20 al 29 d’agost.\n«La festa major començarà corrent amb el Correaigua i s’acabarà corrent amb el Correfoc tal i com marca la tradició», ha assegurat aquest dimecres al migdia el president de l’Associació Manresa de Festa, Joan Orriols. Ho ha dit durant la presentació del cartell i les línies generals de com serà la programació d’enguany. També hi han participat la regidora de Cultura i Festes, Anna Crespo; els representants de Xàldiga Fede Morenate i Joan Subirana; i el dissenyador del cartell, Biel Bahí.\nCrepo ha assegurat que la Festa Major de Manresa s’ha distingit els dos últims anys perquè s’ha celebrat igualment però amb restriccions i sense els actes més multitudinaris. «Era la possible», ha dit. Ara «s’han acabat les èpoques fosques i torna la festa major clàssica».\nTorna el Correiagua, que donarà el tret de sortida. El Correfoc, que la tancarà el dilluns 29 d’agost. La Moscada Infantil, la Mostra del Correfoc, la tronada i el castell de focs que se celebrarà el diumenge 28 d’agost al parc de l’Agulla.\nTambé hi haurà un concert principal amb Els Catarres, que després de dos anys sense pujar dalt l’escenari presenten el seu cinquè treball, «Diamants». El concert se celebrarà al carrer Sallent, al polígon dels Dolors. Van ser els mateixos Catarres els qui van estrenar aquesta ubicació el 2018. Llavors hi va haver problemes de so que, segons la regidora Crepo, se solucionaran. Ha assegurat que es tracta d’un lloc adequat i connectat a la ciutat.\n40 anys de Correfoc\nEnguany es complirà el 40è aniversari del primer Correfoc de Manresa. La voluntat dels organitzadors, Xàldiga, és que hi hagi més pirotècnia si és que el pressupost ho permet.\nPer aquest motiu el cartell del Correfoc representa la màscara d’una de les seves figures emblemàtiques: el Boc. Amb un fons vermell, el fum dibuixa la cara del Boc, una figura que uneix tots els elements del Correfoc. És obra de l’artista conceptual de Manresa Biel Bahí. La causalitat ha fet que Bahí formi part de Xàldiga des de petit.\nPer primera vegada la Festa Major de Manresa tindrà els seus propis productes de marxandatge. Hi haurà samarretes amb la imatge de Boc, bosses i ventalls de fusta que es podran comprar a l’Oficina de Turisme, a la plaça Major.\nEl programa definitiu de la Festa Major de Manresa es farà públic més endavant. Fins el 5 de juliol les entitats tenen temps de proposar activitats per ser incloses al programa.\nActes tradicionals com el Correaigua, el Correfoc o el castell de focs no s’han celebrat els dos darrers a causa de la pandèmia de la covid. L’any passat Xàldiga el va substituir per un espectacle pirotècnic al pati de La Salle amb totes les seves figures, i el castell de focs s’ha dut a terme des de diversos punts de la ciutat perquè la gent el mirés des de finestres i balcons.


EL PROGRAMA PORSCHE ACCELERATOR BY CONNECTOR MOSTRA ELS OBJECTIUS ACONSEGUITS\nBrowse: Home » EL PROGRAMA PORSCHE ACCELERATOR BY CONNECTOR MOSTRA ELS OBJECTIUS ACONSEGUITS\nFinalitza la darrera fase del projecte d’ajuda a emprenedors que Porsche ha posat en marxa.\nPorsche Ibèrica, al costat de l’acceleradora de startups Connector ja Porsche Digital, culminen el seu programa d’acceleració i mecenatge per a emprenedors amb el Demo Day, una jornada on els nous empresaris presentaran els seus projectes davant un fòrum integrat per inversors privats i per firmes de capital risc , amb l’objectiu de buscar la possible finançament necessari per seguir endavant. Després de cinc mesos d’intens treball, el proper 3 juliol els 4 startups seleccionades tindran l’oportunitat d’explicar el pla de negoci que hi ha darrere d’unes idees innovadores i que han anat madurant al llarg d’aquesta última fase del programa.\nPorsche Accelerator by Connector es va llançar per buscar i impulsar el desenvolupament d’aquest nou tipus d’empreses incipients que tracten de fer-se un buit en l’àmbit de la mobilitat intel·ligent, l’estil de vida, l’experiència de client i l’internet de les coses. Com explicava fa uns mesos Thilo Koslowski, director general de Porsche Digital, “estem construint un ecosistema que ajudi les startups a desenvolupar les seves idees en una fase primerenca, de manera que s’orientin amb èxit cap al que els nostres clients van a demanar de forma massiva en un futur immediat “.\nDesprés d’un rigorós procés de selecció, les startups triades en aquest programa han tingut accés a la xarxa de networking tant de Porsche com de Connector, han pogut utilitzar com a espai de treball les instal·lacions d’Impact Hub, a Madrid, i han rebut ajudes valorades en més de 400.000 euros, a través dels serveis de col·laboració prestats per empreses com Amazon, Microsoft, PayPal o Metricson, entre d’altres, que participen també en el projecte.\nPerò el veritable valor del programa ha estat un extensiu pla de formació, on han estat involucrats prestigiosos professionals dels seus respectius àmbits de negoci. Durant aquests cinc mesos d’acceleració, els emprenedors d’aquestes quatre empreses escollides han comptat amb un Consell de Mentors compost per directius de Porsche Ibèrica, Porsche Digital i Connector, que els han aconsellat i donat suport per donar forma als seus projectes fins aconseguir que siguin el prou solvents. Cada mes s’han celebrat comitès mensuals per debatre l’estratègia a seguir i analitzar diferents plans d’acció. I, durant tot el procés, mentors i emprenedors han treballat braç a braç per establir un model de negoci provat i amb unes mètriques definides.\nAra, tot aquest procés finalitza amb el Demo Day, un esdeveniment on es presentaran quatre projectes ben estructurats i definits, amb la vista posada en aconseguir el finançament que els permeti seguir creixent i convertir-se en empreses d’èxit.\nLes quatre triades Dels més de 120 projectes presentats a finals del passat any per participar en el Porsche Accelerator by Connector, el comitè format per directius de les dues empreses va seleccionar a aquestes quatre startups per participar a la fase final del programa:\nWowego és una Sport Tech que funciona de manera similar a un club de fitness digital. A través de la seva plataforma web i apps, els usuaris poden posar-se en forma amb classes i activitats en streaming, ajudats per entrenadors personals reals. Tomás Villén i Ignacio Carrasco, Director General i Director de Màrqueting de Porsche Ibèrica, respectivament, al costat de Jennifer Dungs, del departament de Digital Business de Porsche Digital, són tres dels executius que tutelen aquesta iniciativa empresarial.\nGaratge Scanner és un sistema de recerca d’aparcament a ciutats a través d’una plataforma de connectivitat entre propietaris d’espais d’estacionament. El propietari de la plaça tria l’horari en el qual voleu llogar-la i el conductor tan sols s’ha de seleccionar el lloc desitjat a través d’una app. Garatge Scanner ha comptat amb el suport de José Antonio Ruiz, Cap de Premsa i RRPP de Porsche Ibèrica, i de Miguel Silva, director de Cloud9Ventures, entre d’altres.\nUNICLE ofereix una completa plataforma de programari V2X especialitzada en comunicació 5G entre vehicles i en la càrrega d’automòbils elèctrics. Benjamin Bartsch, responsable de Mission I / Porsche Taycan & Strategy 2025 a Porsche Ibèrica, i David Fernández, Executive Producer de King, són dos dels seus mentors.\nMacco Robotics és una enginyera sevillana especialitzada en el desenvolupament de robots que ens facilitin la vida diària. Entre els seus mentors es troben Iván Burgos, responsable de Connected Car a Porsche Ibèrica, i Santiago Sagrat, Digital Transformation Sènior Manager d’Accenture.\n← EL NOU FORD FOCUS, EL MÉS DINÀMIC I EMOCIONANT ALS 20 ANYS D’HISTÒRIA DEL MODEL, JA DISPONIBLE PER COMANDES\nUN CAVALL CONTRA TRES-CENTS →


Ha mort un senyor de Barcelona, por Joaquín Luna\nHa mort un senyor de Barcelona\n10/10/2019 00:28 | Actualizado a 10/10/2019 07:13\nEls últims temps li van ser molt adversos –bravo pel tennis espanyol, que no el va deixar tirat– i, així i tot, Andrés Gimeno va ser incapaç de perdre la figura elegant, el tracte gentil i el carnet de soci fundador del club de la bona gent, al qual pertanyia des de petitó.\nUn senyor de Barcelona que jugava a tennis com els àngels per criança –el seu pare i mentor era entrenador de l’ RCT Barcelona–, físic i posat. Uns tenen aires de futbolista i d’altres maneres de tennista, un esport sense contacte físic que atresora – com el rugbi– els últims indicis de cavallerositat, un concepte en desús però inevitable en l’hora del comiat del gran Andrés Gimeno.\nUn soci de l’ RCT Barcelona explicava el malestar entre alguns quan “el fill d’en Gimeno” es va fer professional el 1960, l’any que es va convertir en el primer espanyol guanyador del Comte de Godó –a la primera edició, el 1953, ja en va ser jutge de línia–.\nDesprés d’un prometedor Wimbledon, el rei Mides del tennis es va esforçar a contractar-lo per a un circuit paral·lel de professionals, els integrants dels quals quedaven exclosos dels Grand Slams i la Copa Davis. “ Jack Kramer va venir a Barcelona expressament per endur-se el nostre Andrés Gimeno”, assenyalava La Vanguardia del 13 de juliol del 1960. L’anomenada “troupe de Jack Kramer” el va fer invisible durant molts anys, però en va depurar el joc –competia amb gegants com Pancho Gonzales, Ken Rosewall o Rod Laver, i en tota mena de superfícies–, li va permetre conèixer món com ningú i “ens” el va tornar fet un gentleman .\nHauria guanyat algun Grand Slam si hagués estat “amateur” i contribuït a aconseguir la Copa Davis? Probablement, però sempre va demostrar que era dels que “el que està fet està fet”. Al cap i a la fi, va poder gaudir d’aquell altre tennis, del qual es parlava tan poc a la premsa. “ L’Andrés era dels que no es queixaven mai de res”, recorda Manolo Orantes, bon amic.\nEl final de la divisió entre professionals i “amateurs” va arribar per a ell el 1968. Encara li va quedar temps per deixar empremtaal panorama patri, dominat pels Supermanueles (Orantes i Santana), via Copa Davis, amb menció especial als dos individuals que va guanyar a la semifinal a Barcelona contra els EUA el 1972. L’any de la seva inesperada victòria a Roland Garros davant el local Proisy (una sorpresa per a tothom: aquell dia feia la primera comunió la seva filla, data que va donar per bona).\nVaig tenir el privilegi de sopar amb Gimeno i Nacho Calvo –comentaristes de TVE– a Ginebra el setembre del 1998 després de la primera jornada de l’ Espanya- Suïssa, final de la Copa Federació. Feien un Reial Madrid-FC Barcelona i ens en vam anar a veure’l a la Casa de Galícia (o d’ Astúries). Agradable, senzill, sense cap indici de vanitat.\nI, com sempre, conciliador: Andrés Gimeno era perico.


Canonades flexibles, adaptables a qualsevol necessitat | Consumer\nCanonades flexibles, adaptables a qualsevol necessitat\nEviten les soldadures per a realitzar les connexions i faciliten la unió en instal·lacions sanitàries\nEl principal avantatge dels flexos és la seva capacitat d’adaptació. En doblegar-se, arriben a punts estratègics que, d’una altra manera, seria difícil aconseguir. Quan es tracta de canonades , aquesta qualitat és especialment interessant, ja que es poden connectar dos punts amb una única peça.\nAquest tipus de tubs s’empren, en la seva majoria, en els desguassos de la cuina, en la connexió d’aparells sanitaris i en les preses d’aigua calenta i freda. En aquest últim cas, les canonades destaquen per una gran elasticitat, similar a la de materials com el cautxú, si bé solen portar una protecció metàl·lica.\nEls tubs flexibles es poden instal·lar sense necessitat de soldadures Aquesta circumstància facilita la col·locació dels tubs, si bé no convé forçar el radi de curvatura. La resposta serà millor com més gran sigui la corba, ja que els líquids circularan més fàcilment.\nLes unions es realitzen mitjançant entroncaments amb rosques a pressió o anells intermedis\nQuan s’empren diversos trossos de canonada, les unions es realitzen mitjançant entroncaments o amb rosques a pressió, sense necessitat de recórrer a colzes o peces especials.\nEn el cas de tubs rectes flexibles, s’utilitzen anells intermedis per a millorar l’agarri. Aquests anells han d’ajustar-se al diàmetre exterior del tub, que ha de presentar talls nets sense rebabas. Si no es fa així, les rebabas podrien produir pèrdues de pressió o corrosió.\nA vegades, malgrat la flexibilitat dels tubs, aquests es queden curts. Per a aquestes situacions existeixen maniguets especials d’unió que prolonguen els tubs fins al punt de connexió. Els maniguets s’empren en canonades de PVC i es peguen mitjançant adhesiu.\nEls maniguets allarguen la canonada fins al punt de connexió\nEn el cas de canonades que transporten aigua calenta, a l’hora d’adquirir els maniguets cal tenir en compte el diàmetre de la canonada i el seu coeficient de dilatació. Aquests tubs han de comptar amb aïllament tèrmic per a mantenir la temperatura dels líquids, la qual cosa obliga a aconseguir un gruix determinat, segons estableix el Reglament d’instal·lacions tèrmiques en els edificis (RITE).\nCanonades flexibles-ca punts soldadures tubs


Roses ordena aturar les obres a l’exterior d’El Bulli perquè es fan sense permís - El Gerió Digital\nEl consistori alerta Ferran Adrià que se’l sancionarà si no compleix la normativa\nDivendres, 18 de març de 2016 09:56h\nL'Ajuntament de Roses ha ordenat paralitzar les obres “de forma immediata” que s'estaven fent a l'exterior de la parcel·la d'El Bulli i de casa Marketta perquè no disposen de la llicència municipal corresponent.\nEs tracta bàsicament d'uns moviments de terres a l’exterior que l'entitat ecologista IAEDEN-Salvem l'Empordà va denunciar fa un mes titllant-ho de "desmesurat i il·legal". Uns canvis que l’ajuntament ja n’estava al cas i seguia amb atenció perquè no disposaven dels permisos necessaris. “Només es preveia talar alguns arbres i ara hem vist que s’han mogut moltes terres, s’han tret feixes i s’ha deixat la roca nua”, ha detallat la presidenta de l’entitat, Bàrbara Schmitt.\nLa setmana passada l’Ajuntament de Roses va rebre un informe dels responsables del Parc Natural del Cap de Creus on s’alertava d’aquests moviments de terres “il·legals”. Davant d’aquesta situació, el consistori ha decidit aturar tots els treballs a l’exterior d’El Bulli fins que disposin de l’informe favorable per tirar-los endavant.\nA més, avisen que en cas d'incompliment, el propietari –Ferran Adrià- serà sancionat. ElBullifoundation té quinze dies per presentar al·legacions.\nAvís dels ecologistes\nLa setmana passada, el 9 de març, els responsables del Parc Natural del Cap de Creus van enviar un informe a l’Ajuntament de Roses on s’alertava que s’estaven fent uns moviments de terres a l’exterior d’El Bulli sense permís. Un informe que arribava després que ara fa un mes, l’associació ecologista Iaeden-Salvem l’Empordà ja va denunciar que els propietaris d’ElBullifoundation estaven incomplint la normativa. En concret, l’entitat va demanar a les administracions competents – l’ajuntament, el Parc Natural, la Direcció General d’Ordenació del Territori i Urbanisme del Departament de Territori- que inspeccionessin les obres que s’estaven fent perquè no s’ajustaven al projecte que havien presentat. Els ecologistes van comparar sobre el terreny que hi havia diferències entre el projecte inicial i les obres que s’estaven portant a terme.\n“Les dues coses eren diferents, en principi només preveien talar alguns arbres però ens hem adonat que ha desaparegut tota la vegetació de l’exterior de les dues finques, s’han fet molts moviments de terres i s’han tret totes les feixes deixant la roca nua”, ha lamentat Schmitt. Uns canvis que ara esperen que es puguin recuperar i rehabilitar. “Volem que hi hagi un control més efectiu del que es fa a la finca”, ha insistit la portaveu de l’entitat. En aquest sentit, Schmitt ha reclamat a les administracions competents que “vetllin” per la legalitat urbanística i la conservació d’aquest espai protegit, situat dins del Parc Natural del Cap de Creus.\nTal i com ha explicat l’alcaldessa de Roses, el consistori ha decidit aturar els treballs de forma immediata i provisional a l’espera que arribi la documentació necessària i l’informe favorable per poder continuar amb les obres. L’ordre no afecta les modificacions i els treballs que s’estan realitzant a l’interior dels edificis de l’antic restaurant El Bulli i de l’habitatge situat a la finca propera, la casa Marketta.\n“Només es poden fer les obres per a les quals disposen de llicència, no poden continuar treballant a l’espai exterior d’aquestes finques perquè no disposen de permís i hem iniciat un expedient per aturar els treballs”, ha comentat l’alcaldessa. “No poden treballar fins que no tinguem tots els documents i informes que ho legalitzin”, ha remarcat. Una postura que contrasta amb la resposta que va realitzar la mateixa batlle ara fa unes setmanes quan davant les queixes dels ecologistes va admetre que les obres a l’exterior no estaven contemplades en la primera fase d'ampliació del projecte, que no tenien els permisos per fer-ho però que ja s'estava tramitant per fer-les "legalitzables".\nEn aquest sentit, el consistori ha informat a Ferran Adrià, els promotors i els arquitectes del projecte que en cas d’incomplir l’ordre seran sancionats. Ara, El Bullifoundation disposa de quinze dies per formular al·legacions a l’expedient de protecció de legalitat urbanística que s’ha engegat.


L'ictus també és cosa de nens - Regió7 :: El Diari de la Catalunya Central\nL'ictus també és cosa de nens\nÉs "més difícil" de diagnosticar i suposa una de les deu primeres causes de mortalitat infantil\nep / madrid 18.06.2017 | 18:43\nLa incidència dels ictus en nens és menor que en els adults. Getty Images\nSempre que es parla d'ictus es pensa que només afecten les persones adultes. Però no és així. També els nens petits, i a més des del naixement, corren el risc de patir un ictus, una malaltia les seqüeles de la qual poden arrossegar tota la seva vida. A més, suposa una de les deu primeres causes de mortalitat infantil.\nEl neuropediatra de l'Hospital Gregorio Marañón de Madrid, Pedro de Castro, aclareix que no és que cada vegada hi hagi més ictus en els nens petits, sinó que el que passa és que ara es diagnostiquen millor. "Es pensava que els nens no patien ictus, però sí que en tenen i, a més, els sanitaris a poc a poc es van conscienciant que poden tenir-los", subratlla. Segons explica, l'ictus és un conjunt de malalties que afecten els vasos sanguinis que subministren sang al cervell i per minimitzar les seves seqüeles el diagnòstic precoç és "fonamental", amb l'objectiu d'iniciar el "més ràpid possible" el tractament, de cara a minimitzar seqüeles futures.\nEn l'edat pediàtrica, sobretot pel que fa a l'ictus isquèmic, és "més difícil" de diagnosticar perquè les causes són "més nombroses" i el diagnòstic diferencial "més ampli", i per això se sol pensar abans en altres causes més freqüents i no en l'ictus. D'altra banda, lamenta que per al seu correcte diagnòstic es precisa d'una confirmació neurorradiológica que, de vegades, és difícil d'establir en les primeres hores, i tot això fa que es retardi el diagnòstic i l'inici del tractament.\nEn aquest context, De Castro explica que les causes que provoquen un ictus en un menor són diferents de les de la gent gran: "El que predominen són les arteriopaties (afectacions dels vasos sanguinis secundàries a processos infecciosos inflamatoris), les cardiopaties congènites, encara que el més freqüent és la varicel·la ".\nTambé, destaca que no només els factors de l'infant juguen un paper a l'hora que tingui lloc un ictus, ja que també els problemes que pugui patir la mare els afecten. "En els nens quanta més incidència hi ha és en el període neonatal, en el primer mes de vida. Les causes, a més, es veuen afavorides per problemes de la mare, com la facilitat per a la coagulació o malalties autoimmunes, a part que l'embaràs en si és un període que afavoreix que es facin trombes ", sosté l'expert.\nSobre els símptomes, en nens majors són similars als que pot patir una persona adulta (que deixi de moure bé braç o una cama, o que els mogui de forma brusca), segons cita, encara que sí que és una característic en els nens petits que tinguin convulsions focals d'un costat, precisa de Castro.\n"Un ictus pot afectar bastant. Entre el 60 i el 80% de nens amb ictus tenen seqüeles. En l'adult l'esperança de vida és menor, però en el nen no passa això, tenen una esperança de vida més gran i per tant és vital detectar-ho com més aviat ", ressalta l'especialista. Entre altres conseqüències apunta a les motores, a seqüeles en el llenguatge i també a les cognitives, amb dificultats escolars, més incidència de trastorn per dèficit d'atenció amb hiperactivitat, no van bé a l'escola, o tenen una capacitat intel·lectual una mica disminuïda, per exemple.\nUna incidència menor que en adults\nDe castro subratlla al seu torn que la incidència dels ictus en nens és menor que en els adults, i tenen lloc entre 2 i 13 casos per cada cent mil nens i any, mentre que en adult se situa entre els 150 i els 200 per cada cent mil persones adultes i any. "És important, per tant, el diagnòstic precoç, el fet de conscienciar els sanitaris perquè, de la mateixa manera que succeeix amb els adults, minimitzar les seqüeles és vital", afegeix. Aquí esmenta el 'Codi ictus', un protocol d'actuació davant d'aquest tipus de situacions, que en el cas dels menors no existeix encara.\nPrecisament, es tracta d'una de les reivindicacions de Hiru Hamabi, l'única associació a Espanya que s'encarrega del dany cerebral en menors. Segons ressalta la seva presidenta, Yolanda Fonseca, a l'associació hi ha casos de nens que han patit un ictus en el moment del naixement, així com als dos anys i als 10 anys, per exemple.\nNo hi ha protocols d'atenció freqüent\n"Sabem que la prevalença de l'ictus infantil no és molt alta. No obstant això, és bastant similar a la dels tumors cerebrals. Desafortunadament, l'ictus infantil no compta amb cap protocol d'atenció urgent a cap comunitat autònoma d'Espanya. Nosaltres solem dir que 'temps és cervell' també en la infància. l'abordatge de l'ictus pediàtric salvarà vides i reduirà les secuel·les que l'ictus produeix en els nens, per tant és una mesura de prevenció ", sosté.\nSegons denuncia, un dels principals problemes amb què compten els menors amb dany cerebral adquirit és la seva visibilització, així com l'atenció sanitària que reben. "És molt injust que les famílies hagin de pagar-se tots els tractaments de rehabilitació una vegada que els menors surten de l'hospital. A ningú se li acudiria que un adult que ha patit un ictus es quedi a casa sense rehabilitació, en nens això està passant ", denuncia.\nSobre aquest assumpte, la Federació Espanyola de Dany Cerebral (FEDACE) també lamenta que, tot i que comencen a aparèixer unitats de rehabilitació específiques per als menors amb dany cerebral adquirit, fins fa poc estaven "totalment exclosos" de l'atenció per limitació d'edat en alguns centres. "L'atenció al Dany Cerebral Adquirit en menors precisa d'un seguiment continu en el que cal vigilar, entre altres elements, la possible aparició de noves seqüeles a mesura que el cervell completi el seu desenvolupament i el suport educatiu al llarg de tota la rehabilitació amb l'enfocament en la futura integració laboral ", assenyalen.\nEl dany cerebral adquirit és el resultat d'una lesió sobtada en el cervell que produeix diverses seqüeles de caràcter físic, psíquic i sensorial. La causa més comuna del DCA és l'ictus. Els ictus, també coneguts com accidents cerebrovasculars (ACV), es produeixen per la interrupció sobtada del flux sanguini en una zona del cervell. Generalment, el 44% de les persones que sobreviuen a un ictus desenvolupen discapacitat greu pel dany cerebral resultant, segons detalla FEDACE.


Cap a on es desplaça ara el temporal? - À Punt\nCap a on es desplaça ara el temporal?\nLes tempestes avancen cap al nord i de vesprada podrien afectar la Foia de Bunyol, l’Horta i Camp de Túria.\n05 de novembre 2020 - 14:04\nEl primer temporal de la tardor agrana des de dimecres diverses comarques valencianes i ha deixat una situació meteorològica molt inestable, amb intenses pluges que han descarregat amb força durant la matinada, sobretot a Xàbia i la Ribera Baixa. En punts del terme municipal de Sueca s’han superat els 300 litres per metre quadrat. El servei d’Emergències ha decretat la preemergència nivell taronja per pluges en tot el centre del territori i el litoral nord, així com a la comarca de la Marina Alta.\nDurant el matí les precipitacions més fortes s’han concentrat en punts del sud de la Ribera, al nord-est de la Costera i al nord de la Vall d’Albaida. Hi ha localitats com ara Sueca, Benifaió o l’Alcúdia amb importants inundacions en el terme municipals. Els registres al migdia s’apropaven als 200 litres per metre quadrat en el centre de la Ribera. A més, hi ha vora una vintena de carreteres afectades pel temporal en les dues comarques i també a la Safor.\nLes pluges avançaran cap al nord en les properes hores. De vesprada podrien afectar punts de Foia de Bunyol, l’Horta o Camp de Túria. De cara a la nit i la matinada continuaran els ruixats, especialment en les comarques del nord, però començaran a moderar-se. Cal tindre molta precaució en rambles, rius i barrancs.


RodaMots - agotzonar-se\nDimarts, 19 de desembre del 2006 / 1737\nAjupir-se, especialment darrere una mata, un marge, etc., per no ser vist, a l’aguait.\nVariant d’acotxar-se, acatxar-se, acotar-se. L’expressió a la gatzoneta (arronsant les cames de manera que les natges toquen els talons), que potser seria més propi d’escriure a l’agatzoneta, prové també d’aquest verb.\nDesprés del primer petó constates que els petons amb dones acabades de conèixer continuen sent vigoritzadors. No solament vols que no s’acabin sinó que t’agradaria repetir-los. Ho fas. Se t’encenen algunes alarmes al cervell: problemes, malalties de transmissió sexual, fins i tot et sembla detectar, molt lluny, la silueta agotzonada del dramaturg. Tant me fa, penses, probablement perquè la barreja d’excitació i xampany t’estova la prudència. Pagues el compte i, a la recepció del mateix hotel, demanes una habitació.\nSergi Pàmies, «Brindis», dins Si menges una llimona sense fer ganyotes (Barcelona: Quaderns Crema, 2006), pàg. 46\nDarrerament don Rafel es preguntava, massa sovint per a la seva salut, si de debò era feliç. I sempre arribava a conclusions més aviat pessimistes. Quan la vida, amb l’acumulació d’encerts i fracassos, feia paus amb l’individu, hom podia considerar que havia estat feliç; però si el sobresalt constant, el neguit del cor, l’ànsia per descobrir el possible enemic que hi havia a la cantonada, agotzonat i a l’aguait, es convertien en la norma de cada instant, era senyal que la felicitat havia desaparegut com el fum, irrecuperable, perduda per sempre.\nJaume Cabré, Senyoria (Barcelona: Proa, 2004 ), pàg. 52\nEscriptors.cat. Sergi Pàmies\n«Sergi Pàmies, al descobert», per Manel Ollé\nJaume Cabré: «Qui sóc i per què escric»


admin – Pàgina 6 – BÉTERA – toda la información del Bétera, Valencia\nBétera se suma al Dia Internacional de la Salut Mental\nNotíciesBy admin 11 de octubre de 2019\nDes de l’àrea de Drets Socials de l’Ajuntament de Bétera s’han sumat a la celebració del Dia Internacional de la Salut Mental, amb l’objectiu de visibilitzar a les persones que pateixen esta malaltia. Durant la jornada s’ha procedit al desplegament d’una pancarta mural per la salut mental al balcó de l’edifici municipal Casa Nebot. A…\nASSTEC inaugura el cicle de conferències amb una divertida i original xarrada sobre matemàtiques\nNotícies, Oci i CulturaBy admin 11 de octubre de 2019\nDivendres que ve 18 d’Octubre s’inicia el cicle de conferències d’ASSTEC amb la xarrada “¿Dónde huir cuando atacan los zombies? Modelos matemáticos para la vida”. Serà a les 19:15 hores en el Saló del Plens del Castillo de Bétera. En el seu afany per caracteritzar el món que ens envolta, les matemàtiques han arribat inclús…\nL’intens debat torna al ple de Bétera després dels 100 primers dies de nou govern\nNotícies, PolíticaBy admin 8 de octubre de 2019\nDesprés de l’aturada del mes de setembre, ahir dilluns es va celebrar el ple ordinari corresponent al mes d’octubre. La tradició mana que durant els 100 primers dies de legislatura els partits de l’oposició deixen treballar al nou govern sense crítiques, i el nou govern fixe les línies de govern més important. Doncs bé, els…\nNotíciesBy admin 8 de octubre de 2019\nLa Generalitat facilitarà amb el servei nocturn de Metrovalencia la mobilitat de milers de persones, que es preveu acudisquen a transport públic, al Festival de Pirotècnia la nit del dimarts 8 al dimecres 9 d’Octubre. El castell de focs artificials es dispararà, com és tradicional, a mitjanit des del jardí el Túria, entre els ponts…\nEsport, NotíciesBy admin 8 de octubre de 2019\nLa nadadora de Bétera, Andrea Lucas Calatayud, ha tornat a ser per segon any consecutiu la Campiona Infantil Femenina de el XI Circuit d’Aigües Obertes de la Federació de Natació de la Comunitat Valenciana. L’esportista del Club de Natació Godella va aconseguir este campionat el passat 5 d’octubre al Complex Esportiu Cultural La Petxina de València…


Aquest líquid, disseny sensible, basat en HTML5 i CSS3, ofereix una experiència visual òptima en una àmplia gamma de dispositius: des de les computadores d'escriptori als telèfons mòbils i tauletes. Utilitza CSS3 per adaptar el disseny a les condicions d'observació.\nDistribució de fluids (100% o el 80% d'ample, o pot configurar qualsevol altre ample que desitja);\nAquest pack inclou 4 pàgines amb exemples bàsics de disseny i diferent de disseny: una columna, dues columnes iguals, dues columnes no iguals (columna principal, a més de la barra lateral), tres columnes. Vostè les pot utilitzar en qualsevol combinació;\nDos CSS3 barres de navegació basat desplegable: horitzontal i vertical d'acordió;\nImatges de mida variable;\nForma de mida variable;\nMapes de mida ajustable de Google;\nHTML net i ben comentat i el codi CSS.\nAbsolutament de resposta: provat en diferents dispositius amb diferents resolucions de pantalla.\nProvat navegadors: IE7 -9, Firefox 3-15, Safari, Opera, Chrome;\nResolucions de pantalla provats: des de 320 × 240 fins a 1920 × 1080.\nSi us plau no dubti en posar-se en contacte amb mi si vostè té qualsevol pregunta o suggeriment\nDarrera actualització: v2.0 (09/11/2012)\nFix: comportament Responsive per IE7 -8;\nMillora / Fix: Navegació panells canvis i correccions;\nMillora: el rendiment general (HTML i CSS optimització).\neCommerce, tots els elements, tots els dispositius, bà, sic, CSS3, escriptori, lí, quid, html5, disseny, mò, bil, en resposta


El nostre servei de manteniment informàtic Bovera i suport tècnic informàtic correspon a serveis constants preventius i resolutius en les instal·lacions del client i remotament, amb l'objectiu de prevenir i incentivar actuacions correctives. A Gestinet Bovera, també realitzem el monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nA Gestinet Bovera només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic Bovera, que tots els tècnics informàtics de Gestinet són professionals experimentats en plantilla, fixes ubicats a Bovera, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nIgual que oferim un servei de manteniment informàtic Bovera periòdic, preventiu, expert i exigent, també disposem d’altres serveis vitals per a qualsevol empresa avui dia, utilitzant sempre les tècniques i metodologies més innovadores i eficients.\nEl nostre servei informàtic a Bovera disposa d'un temps màxim de resposta sobre incidències de 3 a 4 hores. Actualment donem resposta immediata.\nTots els nostres tècnics de suport informàtic a Bovera disposen com a mínim de Grau Superior Informàtic en Sistemes Informàtics.\nVinculem per a cada client de manteniment de sistemes informàtics a Bovera un mínim de 2 tècnics directes per a ser el més resolutius i precisos possible.\nEls clients disposen els telèfons mòbils dels tècnics vinculats per a que puguin contactar directament i ser més resolutius i efectius en el servei de suport informàtic a Bovera.\nDisposem de tècnics fixes i estables per a donar un servei de manteniment informàtica Bovera estable i ràpid sense sorpreses ni esperes.\nEls nostres clients de serveis IT a Bovera disposen d’una potent Extranet per a la gestió completa del seu servei.


Celebrar el 12 d'octubre - Lluís Feliu - Blogs de l'indirecte!cat\nDivendres, 12.10.2012. 08:23 h\nA casa sempre hem celebrat el 12 d'Octubre com una festivitat especial. És un dia festiu en què, com és habitual, la gent s'expressa com vol i aprofita per viure un dia diferent, sense feina o amb menys feina. Sempre hem celebrat el 12 d'Octubre, i no som espanyolistes ni res semblant. No, tampoc som ganduls, ni ens agrada aprofitar una festivitat forana per descansar o deixar de fer les nostres obligacions. Cada 12 d'octubre, el mateix dia que a prop alguns feixistes celebren el dia de la raça, nosaltres posem l'estelada al balcó i celebrem l'aniversari del pare.\nAquest any, més que mai, celebrem que fa 60 anys, i ho fem doblement contents, tot sabent que aquell que va néixer amb unes lleis que l'obligaven a dir-se Pedro ara es diu Pere i aviat serà tan lliure com un andorrà, un francès o un anglès.


A elpetitmiquel tots els espais de l’escola són vàlids i òptims per a l’aprenentatge. La creativitat ens aporta entorns de diversió, imaginació i aprenentatge.\nL’aula és el nostre espai de referència. És on l'infant es troba amb el docent i les amistats. Hi fem activitats en grup, però també hi destinem estones per al treball individual i en grup petit.\nA elpetitmiquel entenem el menjador com un espai més del procés d’aprenentatge. És un espai on educar en hàbits, conèixer aliments nous, tastar gustos diferents i, fins i tot, compartir talents. Ens agrada dinar amb elpetitmiquel i compartir l’estona del migdia, de les 12h del migdia a les 3h de la tarda, amb eltastaolletes.\nPromovem l’esport i els hàbits saludables. Elpetitmiquel disposa de gimnàs i instal·lacions esportives per potenciar l’activitat física, individual i en grup, entre els infants.\nEl pati és un dels espais de lleure que ens permet actuar amb més llibertat, agrupar-nos per afinitats, amb infants de totes les edats.\nÉs el moment de l’esport, de les anècdotes, de les xerrades i confidències. Aquesta estona sempre es fa curta.\nEl teatre és l’escenari que ens permet endinsar-nos en les representacions teatrals, els recitals de poesia, concerts i les exposicions de projectes.\nL’aparcament és l’espai que facilita l’arribada al centre. A elpetitmiquel disposem d’aparcament a les mateixes instal·lacions perquè les famílies puguin acompanyar l'infant a l’escola amb tranquil·litat i parlar amb l'equip de mestres.


La brutícia desapareix lentament de l’aeroport del Prat un cop finalitzada la vaga del servei de neteja\nLes instal•lacions recuperen la normalitat enmig de l’operació sortida del pont de desembre\nActualització: 03.12.2016 - 14:13\nLes papereres a vessar, les acumulacions de paper de diari esquinçat i la brutícia dels lavabos han deixat de protagonitzar les instal•lacions de l’aeroport del Prat. Aquest dissabte, un cop finalitzada la convocatòria del vaga del servei de neteja, les terminals 1 i 2 estan recuperant lentament la normalitat, esborrant el rastre de les mobilitzacions dels darrers dies. Des de les sis del matí, l’equip de neteja gestionat per Valoriza està recorrent tots els racons de l’aeroport retirant la brossa acumulada, amb la previsió que aquest migdia quedi tot net. Per garantir-ho, el servei s’ha incrementat en 25 treballadors respecte un dissabte habitual. Mentrestant, l’aeroport es troba immers en l’operació sortida del pont de desembre, amb 615 operacions previstes i 103.472 seients oferts tan sols en el dia d’avui.


L'ENTREVISTA: Mercè Gual, conservadora-restauradora del mNACTEC | El ferro\nL'ENTREVISTA: Mercè Gual, conservadora-restauradora del mNACTEC\nL’ENTREVISTA és un espai de periodicitat mensual pensat per donar-vos a conèixer els professionals que treballem el patrimoni de ferro des de les seves múltiples manifestacions.\nEl nostre objectiu principal és oferir-vos quatre pinzellades dels personatges triats sota l’òptica d’un format àgil i fresc. El llistat de noms inclou professionals amb una llarga trajectòria en el món del patrimoni i el ferro: historiadors, arqueòlegs, restauradors, metal·lurgistes, enginyers, arquitectes…\nL’estructura de L’ENTREVISTA seguirà sempre el mateix model: un petit encapçalament curricular del personatge entrevistat, un cos de quatre preguntes breus acompanyades de les respectives respostes i una cloenda amb informació complementària (links a articles, vídeos, webs professionals…).\nLa nostra primera entrevistada és Mercè Gual Via (Barcelona, 1970), llicenciada en Geografia i Història, especialitat en Prehistòria, Història antiga i Arqueologia per la Universitat de Barcelona (1993). És també diplomada en Restauració per l’Escola d’Arts i Oficis de Barcelona (1992) i Postgrau en Conservació preventiva per la Universidad de Alcalá de Henares (2012).\nVa ser sòcia fundadora de l’empresa ARTEX s.c.p, on va treballar durant més de deu anys en la direcció de projectes de conservació i restauració de béns mobles per a diverses institucions: Centre de Restauració de Béns Mobles de la Generalitat de Catalunya, Diputació de Barcelona, Arquebisbat de Tarragona, Arquebisbat de Mallorca, MACBA, Fundació Francisco Godia, diversos ajuntaments, i col·leccions privades, entre d’altres.\nDes de juliol de 2008, és conservadora-restauradora del Museu de la Ciència i de la Tècnica de Catalunya (mNACTEC), amb funcions de responsable de la conservació preventiva i restauració de les seves col·leccions.\nQuan i com vas començar a interessar-te per la restauració i la conservació de ferro?\n“Tot i que puntualment havia tractat el ferro com a arqueòloga i com a element complementari en estructures de fusta com són els retaules o com suports d’escultura, no va ser fins que em vaig incorporar com a conservadora-restauradora al mNACTEC quan vaig començar a treballar en la conservació i la restauració del ferro d’una forma més intensiva.”\nQuines particularitats presenta el ferro respecte altres materials?\n“Des del meu punt de vista, les característiques més valuoses i apreciades del ferro són la seva gran capacitat de transformació i la seva mal·leabilitat, que han permès la utilització d’aquest metall en àmbits molt diversos: funcionals, decoratius, artístics, etc.”\nQuins protocols s’haurien de seguir per preservar correctament les nostres col·leccions?\n“Sóc una gran defensora de la mínima intervenció en la conservació i la restauració de les peces. Menys és més. En la conservació de les peces de ferro és indispensable controlar l’entorn físic en què es preserva i evitar-ne l’exposició a nivells alts d’humitat. Si, per la raó que sigui, aquest ferro ja està degradat i necessita una intervenció directa, cal posar-lo sempre en mans d’un especialista, que ens aconsellarà sobre el tractament i procediments que cal seguir. Aquests procediments estan molt establerts quan la peça de ferro en qüestió és una peça arqueològica o forma part de l’estructura d’un retaule o d’una escultura, per exemple. Però quan parlem de patrimoni industrial o d’elements funcionals o decoratius, com poden ser les portes ferrades o reixes, les intervencions de conservació-restauració que es duen a terme no són sempre les correctes.”\n“A més de les tasques habituals de conservació i restauració de les peces de les col·leccions del Museu, actualment estem treballant en un protocol de conservació i restauració de patrimoni tècnic, científic i industrial.”\n(…) quan parlem de patrimoni industrial o d’elements funcionals o decoratius, com poden ser les portes ferrades o reixes, les intervencions de conservació-restauració que es duen a terme no són sempre les correctes.\nPrograma LAB24. Canal 24 de RTVE\nGUAL,M., “Los metales en los museos de ciencia y técnica”, Los museos y la gestión del patrimonio metálico: hierro y aleaciones de cobre. ICOM CE Digital, núm. 10 (2015).\nI a L’ENTREVISTA del mes de març…:\nMarc Gener, Doctor en Química Física i especialista en Arqueometal·lúrgia\nTags: Conservació-restauració, L'ENTREVISTA, Patrimoni històric i cultural\nGanivets, dagues, espases… Cicle de conferències ‘Tragèdia al Call’ 2016